Στο αρχείο τέθηκε σήμερα η δικογραφία για την υπόθεση της Νοvartis που αφορά στον πρώην πρωθυπουργό Αντώνη Σαμαρά.

Η εισαγγελέας κατά της Διαφθοράς Ελένη Τουλουπάκη έκρινε ότι δεν προκύπτει η παραμικρή ένδειξη τέλεσης οποιουδήποτε αδικήματος για τον πρώην πρωθυπουργό, το όνομα του οποίου ενεπλάκη στην υπόθεση από τις καταθέσεις ενός εκ των προστατευομενων μαρτύρων.

Σύμφωνα με πληροφορίες τις επόμενες μέρες η Ελένη Τουλουπάκη και οι επίκουροι συνάδελφοί της στην Εισαγγελία Διαφθοράς Χρήστος Ντζούρας και Στέλιος Μανώλης αναμένεται να αποφασίσουν και για τα άλλα τέσσερα πολιτικά πρόσωπα για τα οποία ο φάκελος παραμένει ανοιχτός.

Πρόκειται για τον Υπουργό Ανάπτυξης Αδωνη Γεωργιάδη, τον Ευρωπαίο επίτροπο Δημήτρη Αβραμόπουλο, τον Ανδρέα Λοβέρδο και τον διοικητή της Τράπεζας της Ελλάδος Γιάννη Στουρνάρα.